  Анжелика Тихонова корреспондент 15-тӥ оштолэзе Удмуртиын коронавирусэн черлан эшшо ньыль выль учыръёсты шараязы. Со сярысь «ВКонтакте» мерлыко вотэсысь бамаз элькунлэн тӧроез Александр Бречалов ивортӥз. Висёнзэз Ижкарын кык улӥсьёслэсь, Дэбес ёросын улӥсьлэсь но Пичи Пурга ёросэ Москваысь берытскем муртлэсь шедьтӥзы Котькуд учыръя эпидеми пумит ужрадъёсты быдэстӥзы ини: висисьёсын кусып возем вань адямиосты эскеризы – та дыре йылпумъянъёссы умоесь. Калыкмес выль коронавирус инфекци вӧлмонлэсь утён понна ми вань кужыммес сётӥськом, . Вань куронъёсты быдэстон но мултэс кусыпъёсты кулэстон – черланы луонлыклэсь утиськонын тужгес пайдаё амалъёс луо Александр Бречалов, Удмуртилэн тӧроезПусъём, та дыре элькунамы 46 висисьёсты пусйизы ини, со пӧлысь ньылез йӧназы. Ватсалом, та дыре Удмуртиын эмчиос 294 адямиез чакласа возё. 159 мурт стационарын эмъяське.  Тодэ вайытом, коронавирусъя оперативной штабын ивортэмзыя, элькунын эм маскаос но антисептикъёс тырмыт.  Тегъёс: Тазалык Ижкар Дэбес Удмуртия коронавирус ПичиПурга тазалыкезутён АлександрБречалов  